اینگیلتره‌-ده "پولیس لره نوماییش‌لرده داها چوخ صلاحیت‌لر وئرن قانون لاییحه‌سی"نه قارشی بریستول شهرینده تشکیل ائدیلن نوماییش قارشیدورمایا چئوریلیب.
قانون علیه داری یوزلرله اینسان بریستولون مرکزینده توپ‌لانا‌راق برایدول پولیس بؤلمه‌سینه یوروگوب‌لر. اعتراض چیلار بؤلمه‌یه چاتینجا پولیس موداخیله‌سی ایله قارشیلاشیب‌لار. پولیسه مقاومت گؤسترن نوماییشچی‌لر بؤلمه‌نین شوشه‌لرینی داشلاییب‌لار، قارشی طرف ده هاوا فیشنگی ایله جاواب وئریب.
نوماییشچی‌لر پولیس بؤلمه‌سی قارشی‌سینداکی و یانین‌داکی ایکی پولیس مینی بوس‌ونو یاندیریب‌لار.
آون و سامرست پولیس فدراسیونونون صدری اندی روبوک قارشیدورما‌لار زامانی بیر پولیس‌ین قول و قابیرغا‌لاری‌نین قیریلدیغینی سؤیله‌ییب.
اینگیلتره و ولز پولیس فدراسیونونون باشچی‌سی جان آپتر ایسه حادثه‌لری "قورخونج" آدلان‌دیرا‌راق: "بیر پولیس بؤلمه‌سی هوجوما اوغراییب، بیر نئچه پولیس مامورو چوخ پیس یارالانیب، ماشین‌لارینا ضرر یئتیریلیب"، - دئییب.
